Ford Scorpio

**Ford Scorpio** je automobil vyššej strednej triedy, ktorý v rokoch 1985 až 1998 vyrábala britská automobilka Ford Motor Company. Bol nástupcom európskeho Fordu Granada. Podobne ako Granada, bol model Scorpio zameraný na vyššiu strednú triedu. Variant, známy ako Merkur Scorpio, bol predávaný na severoamerickom trhu počas 80. rokov.

## Prvá generácia (1985-1994)

right|thumb|Ford Scorpio (sedan)
right|thumb|Ford Scorpio 1. generácie (po facelifte)
Počas vývoja niesla kódové označenie *DE-1* a postavený bol na báze modelu Ford Sierra, a to predovšetkým na predĺženej podlahe a použití podobného dizajnu aký mal Ford Sierra. Pod kapotou boli motory Ford Pinto 1.8 l a 2.0 l, a tiež vidlicový šesťvalec Ford Cologne v objemoch 2.4 l, 2.8 l a neskôr 2.9 l. V roku 1989 oba motory Pinto nahradil 8-ventilový motor s objemom 2.0 l.

Scorpio malo udržiavať pozíciu fordu v segmente vyššej strednej triedy, pričom mal byť konkurenciou značkám Mercedes a BMW. Ford zaradil do výbavy pre Scorpio napríklad vyhrievané čelné okno, tempomat a neskôr pohon všetkých kolies. Najpozoruhodnejším zlepšením bolo vybavenie systémom ABS, čo bolo prvýkrát na celom rade masovo vyrábaného automobilu. Ford Scorpio bolo pozitívne hodnotené vďaka svojmu komfortu a priestrannosti, a to predovšetkým pre pasažierov na zadných sedadlách.

Na rozdiel od modelu Ford Granada, bolo Scorpio dostupné pôvodne len ako liftback. to sa však ukázalo ako chyba automobilky Ford a neskôr v roku 1990 bola uvedená karosárska verzia sedan. V roku 1992 nasledovala verzia kombi (Turnier). Medzi významné zmeny v pohonných jednotkách patrilo zavedenie motorov DOHC v roku 1989, a v roku 1990 zavedenie modelu **Scorpio Cosworth** s motorom 2.9 l Cosworth V6 24v.

### Facelift
Prvá generácia modelu Scorpio prešla v roku 1992 faceliftom. Medzi úpravy patrili zmena dizajnu prednej masky, predných svetlometov, zadných svetiel, kapoty a prístrojovej dosky. Predávať sa začala začiatkom roku 1992, teda v rovnakom čase, ako bola do predaja uvedená verzia kombi.

### Technické údaje

## Druhá generácia (1994-1998)

right|thumb|Ford Scorpio Turnier
right|thumb|Interiér Fordu Scorpio
Druhá generácia bola dostupná len v karosárskych verziách sedan a kombi. Mal rovnaký podlahový panel ako predchodca, a tiež rovnaké motory aké používala prvá gnerácia Scorpia na konci jej výroby. Medzi prvou a druhou generáciou bolo množstvo zlepšení, čo sa týka riadenia a odpruženia (vrátane samonastaviteľného zadného odpruženia pre verziu kombi). Avšak predovšetkým bola druhá generácia radikálne pretvorená, či už v interiéri alebo exteriéri. Nový dizajn dostali predné svetlomety, maska chladiča a kľučky dverí.

Vnútri boli použité nové luxusnejšie sedadlá a bol zlepšená kvalita interiérových doplnkov, ale vzhľad exteriéru bol kontroverzný. Druhá generácia mala oblé predné svetlomety a jeho zadné svetlá boli len tenkou línou tesne nad zadným nárazníkom. Nezvyčajné je to, že automobilka Ford dodnes neprezradila meno dizajnéra.

Či automobil splnil predajné očakávania Fordu alebo nie, v tom čase Ford vlastnil automobilky Jaguar a Volvo a model Scorpio sa tak stal nepotrebný.

Druhá generácia Scorpia bola dostupná vo výbavách Executive, Ghia a Ultima.

### Technické údaje

## Referencie

## Iné projekty

## Zdroj

Kategória:Automobily Ford
Kategória:Automobily vyššej strednej triedy
Kategória:Sedany
Kategória:Liftbacky
Kategória:Kombi
Kategória:Automobily so zadným náhonom
Kategória:Automobily s pohonom 4 × 4